ইউক্ৰেইন আক্ৰমণ কৰি সমগ্ৰ বিশ্বকে হতচকিত কৰা ৰাছিয়াৰ ৰাষ্ট্ৰপতি পুটিনক এইবাৰ একক যুঁজৰ প্ৰত্যাহ্বান! এই প্ৰত্যাহ্বান কোনো ৰাছিয়া বিৰোধী শক্তিশালী ৰাষ্ট্ৰ অথবা নাটোৰ দৰে সংস্থাৰ নহয়! এজন পুঁজিপতিয়ে পুটিনক দিছে এই হুংকাৰ।
টেছলা আৰু স্পেচএক্সৰ মুখ্য কাৰ্যবাহী বিষয়া এলন মাস্কে ৰাছিয়াৰ ৰাষ্ট্ৰপতি ভ্লাদিমিৰ পুটিনক একক যুঁজৰ বাবে প্ৰত্যাহ্বান জনাইছে।
ৰাষ্ট্ৰপতি পুটিনৰ ব্যক্তিগত টুইটাৰ একাউণ্ট নথকাৰ বাবে মাস্কে ৰাছিয়াৰ ৰাষ্ট্ৰপতিৰ অফিচিয়েল টুইটাৰ হেণ্ডেলৰ পৰা নিশ্চিতি বিচাৰি আন এটা টুইটত পুটিন এই যুঁজত সন্মত নে বুলি প্ৰশ্ন কৰে।
উল্লেখ্য যে এলন মাস্কে ইয়াৰ পূৰ্বে ইউক্ৰেইনক নিজা কোম্পানীৰ ষ্টাৰলিংক উপগ্ৰহৰ জৰিয়তে ইণ্টাৰনেট সংযোগ প্ৰদান কৰিছিল।
ৰাছিয়াই ২৪ ফেব্ৰুৱাৰীত ইউক্ৰেইন আক্ৰমণ কৰাৰ পিছত প্ৰায় ৬০০ জন অসামৰিক লোকৰ মৃত্যু হৈছে বুলি ৰাষ্ট্ৰসংঘই প্ৰকাশ কৰিছে।
আনহাতে ইউক্ৰেইনৰ ৰাষ্ট্ৰপতিৰ উপদেষ্টা অলেক্সি আৰেষ্টোভিচে কেৱল মাৰিঅ'পোল চহৰতে ২,৫০০ সাধাৰণ নাগৰিকৰ মৃত্যু হৈছে বুলি দাবী কৰিছে।
যুদ্ধ বিধস্ত ইউক্ৰেইনৰ পৰা পোলেণ্ড আৰু অন্যান্য চুবুৰীয়া দেশলৈ ২.৮ নিযুতৰো অধিক লোকে দেশ এৰি পলায়ন কৰিছে।
এনে সময়তে বিশ্বৰ আটাইতকৈ ধনৱন্ত ব্যক্তি এলন মাস্কৰ ইউক্ৰেইনৰ প্ৰতি সমৰ্থন তথা পুটিনক এইদৰে মুকলি যুঁজলৈ আহ্বান জনোৱা কাৰ্যই বিশেষ তাৎপৰ্য বহন কৰিছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
